[bookmark: _GoBack]Dr. Szász A. Marcell a Semmelweis Egyetemen szerzett általános orvosi diplomát (2006) és Ph.D. fokozatot (2012), melyeket követően patológia (2014) szakvizsgát tett. Tanulmányai során hosszabb látogatásokat tett a Charité és Karolinska, valamint a tengerentúlon a Johns Hopkins, Harvard és Chicagói Orvosi Egyetemeken. Tudományos érdeklődése középpontjában a transzlációs projektek állnak, különös tekintettel a patobiológiai folyamatok és biomarkerek azonosítására emlődaganatos betegségekben és más szolid tumorokban. Számos hazai és nemzetközi kutatási elismerés díjazottja (többek között Regöly-Mérei, Babits Antal, AACR, ECCO), és Junior Prima 2013-ban. Több, mint egy tucat szakmai társaság tagja és a Magyar Szenológiai Társaság főtitkára.
